|  |  |
| --- | --- |
| **LATGALES PLĀNOŠANAS REĢIONS**  |  |

Reģ. Nr.90002181025 Atbrīvošanas aleja 95, Rēzekne, LV-4601 Tel/Fax:+371 64624300

e-pasts: pasts@lpr.gov.lv [www.lpr.gov.lv](http://www.lpr.gov.lv)

Apstiprināts

Ar Latgales plānošanas reģiona 2023.gada 18.augusta

attīstības padomes rakstiskas procedūras Nr.8 lēmumu Nr.1

**K O N K U R S A**

**’’LATGALES REĢIONA UZŅĒMĒJU GADA BALVA 2023’’**

**N O L I K U M S**

**I. Vispārīgie jautājumi**

1.1. Šis nolikums nosaka konkursa “LATGALES REĢIONA UZŅĒMĒJU GADA BALVA 2023” (turpmāk- konkurss) mērķi, organizēšanas un norises kārtību.

1.2. Konkursa mērķis ir apzināt un godināt Latgales reģiona uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Latgales reģionā, veicināt Latgales reģiona uzņēmēju atpazīstamību, plašsaziņas līdzekļos popularizējot labas uzņēmējdarbības prakses piemērus Latgalē. Konkurss paredz apzināt arī remigrantus, kas pēc ilgstošas prombūtnes ārzemēs atgriežas Latvijā un uzsāk saimniecisko darbību, tādējādi apliecinot uzņēmējdarbības vides attīstību valstī.

**II. Konkursa organizators un finansēšana**

2.1. Konkursu organizē un vada Latgales plānošanas reģiona Latgales uzņēmējdarbības centrs.

2.2. Finanšu līdzekļi konkursa organizēšanai tiek piešķirti no Latgales plānošanas reģiona pamatdarbības nodrošināšanai paredzētajiem līdzekļiem.

**III. Konkursa norise**

3.1. Konkursa norise notiek no 2023.gada 21.augusta līdz 2023.gada 18.novembrim. Konkurss noslēdzas ar uzvarētāju apbalvošanu.

3.2. Tiesības izvirzīt pretendentus konkursam "Latgales reģiona uzņēmēju gada balva 2023" ir jebkuram Latvijas iedzīvotājam, organizācijai, uzņēmuma kolektīvam, komersantam, biedrībai, iestādei un pašvaldībai. Pretendenti izvirzāmi, iesniedzot aizpildītas pieteikuma anketas (nolikuma 1.pielikums) konkursam līdz 2023.gada 22.septembrim ieskaitot. Anketas iesniedzamas Latgales plānošanas reģiona Latgales uzņēmējdarbības centrā Daugavpilī, Saules iela 15, LV-5401, personīgi, pa pastu vai nosūtot tās elektroniski uz e-pasta adresi: luc@lpr.gov.lv.

3.3. Informācija par konkursu, šis nolikums un pieteikuma anketa tiek publicēti Latgales plānošanas reģiona mājas lapā [www.lpr.gov.lv](http://www.lpr.gov.lv) Latgales uzņēmējdarbības centra sadaļā, kā arī Latgales reģiona pašvaldību mājas lapās.

3.4. Konkursa dalībnieks šī nolikuma 5.1.–5.8. apakšpunktā minētajās nominācijās atbilst šādām prasībām (ja attiecināms):

3.4.1. ir reģistrēts Valsts ieņēmumu dienestā (turpmāk – VID) kā nodokļu maksātājs, un tam nav nodokļu maksājumu parādu, kas pārsniedz 1000 EUR, vai ir noslēdzis vienošanos ar VID par nodokļu samaksas termiņa pagarinājumu (vērtē uz pieteikuma iesniegšanas brīdi);

3.4.2. ir reģistrēts vai atzīts PVD kā pārtikas apritē iesaistīts uzņēmums;

3.4. Konkursa pretendentu saraksts pa nominācijām, sabiedrības informēšanas nolūkā, tiek ievietots Latgales plānošanas reģiona mājas lapā [www.lpr.gov.lv](http://www.lpr.gov.lv), Latgales uzņēmējdarbības centra sadaļā.

3.5. Rezultātu apkopošanu, nominācijās izvirzīto pretendentu izvērtēšanu atbilstoši konkursa nolikuma kritērijiem, uzvarētāju noteikšanu, veic Latgales plānošanas reģiona konkursa komisija (turpmāk tekstā – komisija). Komisiju, ne mazāk kā 5 locekļu sastāvā, ar rīkojumu apstiprina Latgales plānošanas reģiona attīstības padomes priekšsēdētājs.

3.6. Komisija uz balvu katrā nominācijā izvirza trīs lielāko punktu skaitu ieguvušos pretendentus.

3.7. Pirms balsojuma par uzvarētājiem, konkursa komisija var apmeklēt izvirzītos uzņēmējus viņu darba vietā un iepazīties ar darba vidi un darba procesiem.

3.8. Komisija balsojot izvirza uzvarētāju katrā nominācijā. Ja balsis sadalās vienādi, noteicošā ir komisijas priekšsēdētāja balss.

3.9. Komisijai ir tiesības kādā no nominācijām nepiešķirt balvu, ja uz to nav izvirzīts neviens pretendents vai pieteiktie pretendenti neatbilst konkursa nolikumam.

3.10. Netiek vērtēti konkursu "Latgales reģiona uzņēmēju gada balva 2018; 2019; 2020; 2021; 2022" uzvarētāji, ja tie tiek pieteikti tajā pašā konkursa nominācijā.

**IV. Konkursa pretendenti**

4.1. Konkursā var piedalīties jebkurš uzņēmējs, kura saimnieciskā darbība noris Latgales reģiona teritorijā, neatkarīgi no juridiskā statusa (ja konkursa nominācijā nav minēts citādi) un darbības nozares.

**V. Konkursa nominācijas**

5.1. **GADA AMATNIEKS –** Latgales reģionā strādājošs uzņēmējs. Amatnieks, kura piedāvātais produkts pakalpojums, radītās vērtības veicina reģiona atpazīstamību un amatu prasmju popularizēšanu.

5.2. **GADA MĀJRAŽOTĀJS** – Latgales reģionā strādājošs uzņēmējs, mājražotājs, kurš savā produkcijā izmanto pašražoto vai pašaudzēto produkciju, vietējos resursus, izmanto inovatīvas pieejas, risinājumus.

5.3. **GADA JAUNAIS TŪRISMA PAKALPOJUMS –** Latgales reģionā strādājošs uzņēmējs, kurš ir sniedzis kvalitatīvus tūrisma pakalpojumus, veicinājis tūrisma nozares attīstību reģionā, reģiona atpazīstamību pasaulē. Izveidojis jaunu tūrisma jomas pakalpojumu ne agrāk kā 2 gadus pirms konkursa izsludināšanas.

5.4. **GADA INOVĀCIJA –** uzņēmums, kas reģistrēts un darbojas Latgales reģiona teritorijā, ir radījis jaunu, uz zināšanām balstītu produktu vai pakalpojumu, tādējādi gūstot konkurences priekšrocības vai pieeju jauniem tirgiem.

5.5. **GADA SPECIĀLĀS EKONOMISKĀS ZONAS UZŅĒMUMS LATGALĒ -**  komercsabiedrība, kas darbojas teritorijā ar Latgales speciālās ekonomiskās zonas vai Rēzeknes speciālās ekonomiskās zonas statusu, tam piešķirts un spēkā esošs Latgales speciālās ekonomiskās zonas vai Rēzeknes speciālās ekonomiskās zonas kapitālsabiedrības statuss un iepriekšējos 2 gadus (2021. un 2022.gads) ir īstenojis ieguldījumu projektu saskaņā ar zonas pārvaldi noslēgtā līguma par ieguldījumu veikšanu nosacījumiem uzņēmuma attīstībā un sasniedzis labākos rezultātus starp Speciālo ekonomisko zonu kapitālsabiedrībām Latgales reģionā.

5.6. **GADA UZŅĒMĪGĀKAIS REMIGRANTS LATGALĒ** - uzņēmējs, kas ir atgriezies no ārzemēm ne agrāk kā 5 gadus pirms konkursa izsludināšanas, pēc ilgstošas prombūtnes (vismaz 3 gadus bijis ārzemēs, ko apliecina ar sekojošiem dokumentiem – darba līgums, algas izraksti, uzņēmuma reģistrācijas apliecība, mājokļa īres līgums, zemes grāmatas apliecība, u.c.) Latgales reģionā un ir uzsācis saimniecisko darbību. Sniedz tirgus prasībām pieprasītu produktu vai pakalpojumu.

5.7. **GADA LAUKSAIMNIEKS** – juridiska persona kas reģistrēta un darbojas Latgales reģiona teritorijā un vismaz 5 (piecus) gadus nodarbojas ar lauksaimniecības produkcijas primāro ražošanu, ienākumi no lauksaimnieciskās ražošanas ir vismaz 50 procentu apmērā. Iepriekšējā saimnieciskās darbības pārskata periodā ir sasniedzis vislabākos rezultātus atbilstoši nominācijas vērtēšanas kritērijiem.

5.8. **GADA RAŽOŠANAS UZŅĒMUMS** – komersants, kas reģistrēts un darbojas Latgales reģiona teritorijā apstrādes rūpniecības nozarē ([NACE 2.red. C](https://www.csp.gov.lv/lv/klasifikacija/nace-2-red/nace-saimniecisko-darbibu-statistiska-klasifikacija-eiropas-kopiena-2-redakcija)). Iepriekšējā saimnieciskās darbības pārskata periodā ir sasniedzis vislabākos rezultātus atbilstoši nominācijas vērtēšanas kritērijiem.

**VI. Uzvarētāju noteikšana un apbalvošana**

6.1.  Komisija izvērtē visus pretendentus atbilstoši vērtēšanas tabulai pēc sekojošiem kritērijiem, piešķirot atbilstošo punktu skaitu:

|  |  |
| --- | --- |
| **Vērtējamā nominācija/kritēriji** | **Maksimālais punktu skaits** |
| **GADA AMATNIEKS** |
| Piedāvātās produkcijas daudzveidība un kvalitāte | 10 |
| Piedāvātais produkts, pakalpojums ir saistīts ar Latgales reģiona tematiku | 10 |
| Dalība izstādēs, gadatirgos, pasākumos | 10 |
| Piedāvātā pakalpojuma, produkta pieejamība klientiem | 10 |
| Sadarbība ar reģiona pašvaldībām, to institūcijām izglītības iestādēm | 5 |
| Sadarbība ar citiem uzņēmējiem, organizācijām | 5 |
| **Maksimālais punktu skaits kopā** | **50** |
| **GADA MĀJRAŽOTĀJS** |
| Ražotās produkcijas atpazīstamība, kvalitāte | 10 |
| Produktu ražošanai tiek izmantotas pašražotā vai pašaudzētā produkcija, vietējie resursi | 10 |
| Dalība izstādēs, gadatirgos, pasākumos | 10 |
| Piedāvātā produkta pieejamība klientiem | 10 |
| Inovatīvu risinājumu pielietojums produkta izstrādē, ražošanā | 5 |
| Sadarbība ar citiem mājražotājiem, sabiedriskā aktivitāte | 5 |
| **Maksimālais punktu skaits kopā** | **50** |
| **GADA JAUNAIS TŪRISMA PAKALPOJUMS** |
| Piedāvāto pakalpojumu kvalitāte, dažādība | 10 |
| Vides sakoptība pakalpojuma sniegšanas vietā | 10 |
| Piedāvātā pakalpojuma pieprasījums (apmeklētāju skaits, citi rādītāji) | 10 |
| Uzņēmuma investīcijas attīstībā | 5 |
| Uzņēmuma mārketinga aktivitātes, reģiona atpazīstamības veicināšana Latvijā, pasaulē | 5 |
| Sadarbība ar citiem tūrisma pakalpojumu sniedzējiem, reģiona pašvaldībām | 5 |
| Uzņēmējam ir pozitīvs publiskais tēls | 5 |
| **Maksimālais punktu skaits kopā** | **50** |
| **GADA INOVĀCIJA** |
| Jaunā produkta tirgus potenciāls | 10 |
| Sadarbība ar zinātni, pētniecību | 10 |
| ES fondu un/vai privāto investīciju piesaiste | 10 |
| Vietējo resursu izmantošana jaunajā produktā, pakalpojumā | 10 |
| Videi draudzīga saimniekošana | 5 |
| Uzņēmējdarbības ekonomiskie rādītāji (apgrozījums, nodarbināto skaits, investīcijas ražošanas attīstībā) | 5 |
| **Maksimālais punktu skaits kopā** | **50** |
| **GADA SPECIĀLĀS EKONOMISKĀS ZONAS UZŅĒMUMS LATGALĒ** |
| Stabilitāti un izaugsmi raksturojoši saimnieciskās darbības rādītāji | 10 |
| Īstenoto un zonas pārvaldes akceptēto ieguldījumu apjoms 2021. un 2022.gadā kopā | 10 |
| Jaunradītās darba vietas 2021. un 2022gadā kopā | 10 |
| Sadarbība ar citiem reģiona uzņēmējiem, pašvaldībām, reģiona izglītības iestādēm, NVO. | 5 |
| Uzņēmuma publiskais tēls, reģiona atpazīstamības veicināšana, Latgales reģiona kā investīcijām labvēlīgas vides popularizēšana | 5 |
| Saimnieciskās darbības ietekme uz apkārtējo vidi | 5 |
| Darba vides, ražošanas zonas un uzņēmuma teritorijas sakoptība | 5 |
| Maksimālais punktu skaits kopā | 50 |
| **GADA UZŅĒMĪGĀKAIS REMIGRANTS LATGALĒ** (uzņēmējs, kas ir atgriezies no ārzemēm ne agrāk kā 5 gadus pirms konkursa izsludināšanas, pēc ilgstošas prombūtnes (vismaz 3 gadus bijis ārzemēs) Latgales reģionā un ir uzsācis saimniecisko darbību) |
| Sadarbība ar valsts un pašvaldības institūcijām remigrācijas jomā  | 10 |
| Tirgus prasībām pieprasīta produkta ražošana vai pakalpojuma sniegšana  | 10 |
| Darba vietu skaits (līdz 2 darba vietas 5 punkti, vairāk par 5 darba vietas - 10 punkti) | 10 |
| Uzņēmējam ir pozitīvs publiskais tēls | 10 |
| Uzņēmējdarbībā tiek izmantota ārvalstīs gūtā pieredze | 10 |
| **Maksimālais punktu skaits kopā** | **50** |
| **GADA LAUKSAIMNIEKS** |
| Saimnieciskās darbības rādītāji, to attīstības dinamika | 10 |
| Inovatīva pieeja saimniekošanā, pieredzes apmaiņa | 10 |
| ES fondu un/vai privāto investīciju piesaiste | 10 |
| Līdzdarbība pagasta/novada teritorijas attīstībā ekonomiskā un sociālā jomā | 10 |
| Videi draudzīga saimniekošana | 5 |
| Saimnieciskās darbības dažādošana | 5 |
| **Maksimālais punktu skaits kopā** | **50** |
| **GADA RAŽOŠANAS UZŅĒMUMS** |
| Darba vietu skaits | 40 |
| Samaksātie nodokļi  | 30 |
| Uzņēmuma darbības rādītāji - apgrozījums | 20 |
| Uzņēmumā ir darbinieku atbalsta sistēma, notiek dialogs starp vadību un nodarbinātajiem, tiek veikta darbinieku kvalifikācijas paaugstināšana, apmācības | 10 |
| Uzņēmuma ieguldījums reģiona atpazīstamības veicināšanā Eiropā un Pasaulē | 5 |
| Uzņēmuma sadarbība ar izglītības iestādēm, pašvaldību, NVO | 5 |
| Saimnieciskās darbības ietekme uz vidi | 5 |
| Darba vides, ražošanas zonas un uzņēmuma teritorijas sakoptība | 5 |
| **Maksimālais punktu skaits kopā** | **120** |

6.2. Gadījumos, kad komisijas loceklis ir saistīts ar kādu no pretendentiem (piemēram, viņam pieder šī komersanta kapitāldaļas, akcijas vai viņš sastāv darba attiecībās ar komersantu vai ieņem tajā vēlētu amatu (valdē, padomē), viņš sastāv laulībā vai radniecībā ar individuālo komersantu vai komercsabiedrības īpašnieku u.c.), komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais komisijas loceklis pirms balsošanas mutiski informē par norādīto faktu esamību komisijas priekšsēdētāju un atturas no balsošanas.

6.3. Komisijas sēdes tiek protokolētas. Komisija sēdes sākumā, no komisijas locekļu vidus tiek ievēlēts protokolists. Komisijas sēdes vada komisijas priekšsēdētājs. Katram komisijas loceklim, t.sk., komisijas priekšsēdētājam, balsojumā ir viena balss. Komisija ir lemttiesīga, ja sēdē piedalās vismaz 3 (trīs) no balsstiesīgajiem komisijas locekļiem. Lēmums uzskatāms par pieņemtu, ja par to ir nobalsojuši vairāk nekā puse no klātesošajiem komisijas locekļiem. Ja komisijas locekļu balsis sadalās vienādi, izšķirošā ir komisijas priekšsēdētāja balss.

6.4. Konkursa rezultātus apstiprina Latgales plānošanas reģiona attīstības padomes priekšsēdētājs ar rīkojumu.

6.5. Konkursa noslēgums un uzvarētāju apbalvošana notiek 2023.gada novembrī.

6.6. Uzvarētājs katrā nominācijā saņem Latgales plānošanas reģiona pateicības rakstu un piemiņas balvu.

**Konkursa “LATGALES REĢIONA**

**UZŅĒMĒJU GADA BALVA 2023” nolikuma**

**1.pielikums**

**K O N K U R S A**

**’’LATGALES REĢIONA UZŅĒMĒJU GADA BALVA 2023’’**

**PIETEIKUMA ANKETA**

**Latgales plānošanas reģions aicina līdz 2023.gada 22.septembrim (ieskaitot) izvirzīt pretendentus sekojošās nominācijās**:

**GADA AMATNIEKS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA MĀJRAŽOTĀJS**

**\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA JAUNAIS TŪRISMA PAKALPOJUMS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA INOVĀCIJA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA SPECIĀLĀS EKONOMISKĀS ZONAS UZŅĒMUMS LATGALĒ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA UZŅĒMĪGĀKAIS REMIGRANTS LATGALĒ** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA LAUKSAIMNIEKS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**GADA RAŽOŠANAS UZŅĒMUMS** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Uzņēmuma nosaukums, apraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pamatojums izvirzītajai nominācijai**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konkursa pretendenta kontaktinformācija** *(tālrunis, e-pasta adrese)*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Konkursa pretendenta izvirzītājs** *(nosaukums un/vai vārds, uzvārds,* *tālrunis, e-pasta adrese)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Konkursa pretendenta izvirzītāja paraksts, paraksta atšifrējums**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2023.gada \_\_\_\_.\_\_\_\_\_\_\_\_\_\_\_\_\_\_\_\_\_\_**

*Aizpildītas anketas līdz 22.09.2023. lūdzam iesniegt Latgales plānošanas reģiona Latgales uzņēmējdarbības centrā Daugavpilī, Saules ielā 15 (LV-5401) personīgi, pa pastu vai sūtot elektroniski uz e- pasta adresi* *luc@lpr.gov.lv* *.*